Ovih dana u Rumunjskoj aktualan je referendum kojemu je glavni cilj bio promijeniti rumunjski ustav, točnije odredbe koje se tiču homoseksualnih brakova

Rezultati referenduma nisu uspjeli zadovoljiti minimalnu brojku koja je potrebna kako bi on bio valjan, a u glasovanju je sudjelovalo tek 20,4 posto birača, znatno manje od brojke 30 koja je bila potrebna.

O ČEMU SE TOČNO RADI?

U Rumunjskoj je 6. i 7. listopada održan kontroverzni referendum koji je trebao otežati legaliziranje homoseksualnih brakova. Istospolni brak i građanske zajednice ondje nisu legalne, a referendum je zamišljen kako bi još malo zakomplicirao stvari i otežao situaciju.

Nakon što su mnoge europske zemlje odobrile istospolne brakove, Rumunjska se pobojala za svoje građane i odlučila ovaj referendum iskoristiti kao prevenciju. Prisjetimo se građanska zajednica jedini je zakonsko priznati status istospolnim parovima u Hrvatskoj, Sloveniji, Češkoj, Mađarskoj, Grčkoj, Švicarskoj i Italiji.

ŠTO SU PITALI BIRAČE?

Rumunji su trebali odgovoriti na pitanje žele li promijeniti ustav kako bi brak bio definiran isključivo kao zajednica muža i žene. Rodno neutralna definicija trenutno ima naziv”zajednica supružnika”.

Skupina nevladinih organizacija koja je pomogla pokrenuti glasovanje, poznatija kao koalicija za obitelj, ne želi otvoriti mogućnost da se jednog dana homoseksualni brak legalizira u Rumunjskoj. Ipak, čini se da su zagrizli u tvrd orah.